**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/9698-1/2021.

**142/2021.**

**HATÁROZAT**

* **veszélyhelyzetben átruházott hatáskörben meghozott döntésről** –
*

**Báthori u. 6. szám alatti 1/2 helyrajzi számú bérlakáson végzett felújításról**

(amely a Tiszavasvári Településszolgáltatási és Vagyonkezelő Nonprofit Korlátolt Felelősségű Nonprofit Kft. taggyűlése vonatkozásában a 8./2021. (V.27.) számú alapítói határozatnak minősül)

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**Elfogadom a Tiva-Szolg Nonprofit Kft.** által a **Báthori u. 6.** szám alatt található **- térítésmentesen visszavett - bérlakáson történő felújítást.**

**Az Önkormányzat adójogszabályokból eredő fizetési kötelezettségének eleget tesz.**

A **döntésről tájékoztatom** a Tiva-Szolg Nonprofit Kft. **ügyvezetőjé**t.

**INDOKOLÁS**

A15/2020. (V.28.) számú önkormányzati rendeletben döntöttem arról, hogy a Tiva-Szolg Nonprofit Kft. részére saját feladatai ellátásához biztosított lakásra vonatkozó **lakásbérleti szerződés** a Tiva-Szolg Nonprofit Kft-vel megkötött munkaviszonyra irányuló szerződés megszűnésének időpontjában **megszűnik.** A bérlakáson **2018. évben felújítás történt**, ebben az időszakban **Önkormányzatunk működési támogatást nyújtott** a Kft. részére, emiatt **nem áll módunkban ismételten finanszírozni** egy lezárt évben történt felújítást. A felújított lakás **visszavétele térítésmentes átadásnak minősül**, ebben az esetben az adójogszabályok alapján **a tulajdonost terheli az áfa fizetési kötelezettség**, amelyet számla ellenében a Kft. részére megtérít az Önkormányzat. Az **áfa alapja** (a felújítás piaci értéke) **2 millió forint** összegben került meghatározásra.

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. május 27.

 **Szőke Zoltán**

 **polgármester**